Public procurement notice: Contract Notice
Published: 2022-01-04
Buyer: ΔΗΜΟΣ ΣΑΜΗΣ
Country: GR
Contract type: Services
Procedure: Open procedure
CPV classification: 71313400 | 71320000 | 71322000: Civil engineering design services
Estimated value: 378179.17 EUR
Submission deadline: 2022-02-07
Award criteria: The most economic tender

Technical requirements: Η δημόσια σύμβαση αφορά σε μελέτη έργου αναβάθμισης των υφιστάμενων λιμενικών εγκαταστάσεων του λιμένα της Αγ. Ευφημίας, της Δημοτικής Ενότητας Πυλάρου του Δήμου Σάμης Κεφαλληνίας. Περιλαμβάνει κατασκευή κυματοθραύστη, διαπλάτυνση παραλιακών κρηπιδωμάτων, εγκατάσταση πλωτού προβλήτα,  επέκταση/προώθηση παραλιακού μετώπου και διαμόρφωση επιστρώσεων. Οι επιμέρους μελέτες που συνθέτουν το αντικείμενο με τις αντίστοιχες προεκτιμώμενες αμοιβές (και τις λοιπές καταβολές) είναι:
Προϊστάμενη Αρχή της δημόσιας σύμβασης μελέτης είναι η Οικονομική Επιτροπή του Δήμου Σάμης και  Διευθύνουσα Υπηρεσία η Διεύθυνση Τεχνικών Υπηρεσιών & Δόμησης του Δήμου Σάμης.
Το αντικείμενο της μελέτης του έργου είναι η αναβάθμιση των υφιστάμενων λιμενικών εγκαταστάσεων του λιμένα της Αγ. Ευφημίας, της Δημοτικής Ενότητας Πυλάρου του Δήμου Σάμης Κεφαλληνίας, ήτοι σε γενικές γραμμές κατασκευή αποσπασμένου κυματοθραύστη μήκους περίπου 150 μ. για την εξασφάλιση των απαιτούμενων ήπιων συνθηκών εντός της λιμενολεκάνης,  διαπλάτυνση του δυτικού πέρατος των υφιστάμενων παραλιακών κρηπιδωμάτων, εγκατάσταση πλωτού προβλήτα μήκους περί τα 200 μ. για την εξυπηρέτηση σκαφών, επέκταση/προώθηση του παραλιακού μετώπου σε μήκος 200 μ. περίπου και διαμόρφωση των επιστρώσεων του συνόλου των χερσαίων χώρων όπισθεν των κρηπιδωμάτων για την κυκλοφορία πεζών.
Οι επιμέρους μελέτες που θα συνταχθούν στα πλαίσια της παρούσας δημόσιας σύμβασης μελέτης είναι σε γενικές γραμμές:
- Γεωτεχνική έρευνα και μελέτη, κατηγορία 21, με διενέργεια δειγματοληπτικών γεωτρήσεων σε κατάλληλες θέσεις στην περιοχή των προβλεπόμενων νέων έργων του λιμένα Αγ. Ευφημίας για τη διερεύνηση των γεωτεχνικών συνθηκών του εδάφους θεμελίωσης.
- Μελέτη λιμενικών έργων, κατηγορία 11, η οποία περιλαμβάνει μελέτη κυματικής διείσδυσης και διαταραχής εντός της λιμενολεκάνης και μελέτες γεωμετρικού και τεχνικού σχεδιασμού των επιμέρους νέων λιμενικών έργων.
- Μελέτη Περιβαλλοντικών Επιπτώσεων, κατηγορία 27, για τη διερεύνηση των περιβαλλοντικών επιπτώσεων από την κατασκευή και λειτουργία των προτεινόμενων έργων και των σχεδιασμό μέτρων αντιμετώπισης δυσμενών επιπτώσεων.
- Γενικές μελέτες και ειδικότερα το Σχέδιο Ασφαλείας & Υγείας και ο Φάκελος Ασφάλειας & Υγείας (ΣΑΥ – ΦΑΥ), καθώς και τα Τεύχη Δημοπράτησης για όλα τα προς υλοποίηση αναγκαία έργα.
Κατά τα λοιπά το τεχνικό αντικείμενο των επιμέρους μελετών, τα διαθέσιμα τεχνικά στοιχεία, οι τεχνικές προδιαγραφές εκπόνησης (σε συνδυασμό με την Εγκ.-11/2018, ΑΔΑ: 6ΓΝΥ465ΧΘΞ-9ΟΒ και την Υ.Α. ΔΝΣβ/1732/ΦΝ466/2019, ΦΕΚ-1047/Β’), οι τοπικές συνθήκες και ιδιαιτερότητες της περιοχής μελέτης και τα ποσοτικά στοιχεία του φυσικού αντικείμενου, διαθέσιμα στοιχεία από προγενέστερες μελέτες κ.α. αναλύονται στα έγγραφα της σύμβασης (Τεύχος Τεχνικών Δεδομένων, Συγγραφή Υποχρεώσεων, αναλυτική διακήρυξη κ.λπ.).
Η συνολική προθεσμία  για την περαίωση του αντικειμένου της σύμβασης ορίζεται σε 8 (οκτώ) μήνες από την υπογραφή του συμφωνητικού. Οι τμηματικές προθεσμίες ορίζονται σύμφωνα με το χρονοδιάγραμμα που παρουσιάζεται στο Τεύχος Τεχνικών Δεδομένων.
Για την ταχύτερη, σε σχέση με τη συμβατική προθεσμία, εκπόνηση πλήρους ή επιμέρους μελέτης, προβλέπεται πρόσθετη καταβολή (πριμ) 2(%) σύμφωνα με την παρ. 8 του άρθρου 184 του ν. 4412/16.
Οι ειδικοί κανόνες για την εκπόνηση της μελέτης περιλαμβάνονται στις διατάξεις του ν. 4412/16, άρθρα 182 έως 199 και στα έγγραφα της σύμβασης , όπως ισχύουν μετά τον ν. 4782/21 για την υπόψη σύμβαση.
Όλα τα έγγραφα της σύμβασης αναρτώνται στη διαδικτυακή πύλη www.promitheus.gov.gr του Ε.Σ.Η.ΔΗ.Σ., όπου θα υποβληθούν οι προσφορές ηλεκτρονικά.
Στην εν λόγω διαδικτυακή πύλη υπάρχει πλήρης περιγραφή της σύμβασης και αναρτάται κάθε απαιτούμενη πληροφορία κατά την εξέλιξη του διαγωνισμού, ανακοινώσεις της υπηρεσίας, τυχόν διευκρινήσεις ή τροποποιήσεις των εγγράφων της σύμβασης ή ακόμα και μεταφορά του συνόλου του διαγωνισμού σε άλλον Α/Α (εφόσον καταστεί απόλυτη ανάγκη).
Αν για οποιοδήποτε λόγω αλλάξει ο ως άνω Α/Α ΕΣΗΔΗΣ, θα υπάρξει έγκαιρη ενημέρωση μέσω του συστήματος.

Eligibility requirements: Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών των κατηγοριών 21 (γεωτεχνικές μελέτες και έρευνες), 11 (μελέτες λιμενικών έργων) και 27 (περιβαλλοντικές μελέτες) και που είναι εγκατεστημένα σε: α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7  και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) τρίτες χώρες που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων. Στο βαθμό που καλύπτονται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των περιπτώσεων γ) και δ) της παρ. 1 του άρθρου 77 του ν. 4412/16. Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών. Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στα Μητρώα Μελετητών ή Γραφείων Μελετών, στις παραπάνω κατηγορίες μελετών. Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α’ του ν. 4412/16. Προς απόδειξη της καταλληλότητας για την άσκηση της δραστηριότητάς τους: (α) οι προσφέροντες που είναι εγκατεστημένοι στην Ελλάδα υποβάλλουν Πτυχίο Μελετητή ή Γραφείων Μελετών για τις ζητούμενες κατηγορίες μελετών 21 (γεωτεχνικές μελέτες και έρευνες), 11 (μελέτες λιμενικών έργων) και 27 (περιβαλλοντικές μελέτες). (β) Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης υποβάλλουν τις δηλώσεις και πιστοποιητικά που περιγράφονται στο Παράρτημα XI του Προσαρτήματος Α’ του ν. 4412/16. (γ) Οι προσφέροντες που είναι εγκατεστημένοι σε κράτος μέλος του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, υποβάλλουν πιστοποιητικό αντίστοιχου επαγγελματικού ή εμπορικού μητρώου. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη ζητούμενη δραστηριότητα. Κατά τα λοιπά σύμφωνα με τα αναλυτικά έγγραφα της σύμβασης.

Award value: 378179.17